แนวโน้ม SET ลงต่อ เซ่นน้ำมันร่วง-บาทอ่อนกดดัน จับตาแนวรับ 1,530 จุด
โบรกคาดตลาดหุ้นไทยเช้านี้รีบาวด์ทางเทคนิคก่อนก่อนปรับตัวลงอีก รับปัจจัยกดดันหลายอย่าง ทั้งเงินบาทอ่อนค่า ความกังวลต่อเศรษฐกิจถดถอย และราคาน้ำมันที่ร่วงลง 8% พร้อมให้แนวรับไว้ที่ 1,523-1,530 จุด และแนวต้าน 1,544-1,550 จุด
โบรกคาดตลาดหุ้นไทยเช้านี้รีบาวด์ทางเทคนิคก่อนก่อนปรับตัวลงอีก รับปัจจัยกดดันหลายอย่าง ทั้งเงินบาทอ่อนค่า ความกังวลต่อเศรษฐกิจถดถอย และราคาน้ำมันที่ร่วงลง 8% พร้อมให้แนวรับไว้ที่ 1,523-1,530 จุด และแนวต้าน 1,544-1,550 จุด
6 ก.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้น่าจะรีบาวด์ทางเทคนิคหลังปรับตัวร่วงลงแรง ก่อนปรับตัวลงต่อ เนื่องจากเมื่อวานนี้ดัชนีฯ ได้ทำจุดต่ำสุดใหม่ ส่งผลให้มีแรงขายต่อเนื่อง ขณะเดียวกันก็ยังมีหลายปัจจัยเข้ามากดดัน โดยเฉพาะค่าเงินบาทที่ปรับตัวอ่อนค่า ทำให้นักลงทุนต่างชาติยังคงขายสุทธิหุ้นไทย
รวมถึงความกังวลต่อเศรษฐกิจถดถอย หลังโควิด-19 ในจีนกลับมาเร่งตัวขึ้น อาจเกิดการล็อกดาวน์อีกครั้ง รวมถึงราคาน้ำมันดิบโลกร่วงลง 8% คาดกดดันต่อหุ้นกลุ่มพลังงานและโรงกลั่น ขณะที่ตลาดหุ้นอื่นในภูมิภาคเอเชียเช้านี้ส่วนใหญ่บวกได้เล็กน้อย หลังจากปรับตัวลงหนัก
พร้อมให้แนวรับไว้ที่ 1,523-1,530 จุด และแนวต้าน 1,544-1,550 จุด